Diari Oficial de la Generalitat Valenciana


Sumari del DOGV 9809, del 14-03-2024 (2024/2292)

Extracte de la Resolució de 5 de març de 2024, de la Conselleria d'Educació, Universitats i Ocupació, per la qual es convoquen les subvencions per al foment del valencià en l'àmbit dels mitjans de comunicació en les modalitats de premsa escrita no diària i mitjans de comunicació en línia del programa B.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9809

Data del DOGV
:   14-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2292


Data del document
:   05-03-2024

Organisme emissor
:   Conselleria d'Educació, Universitats i Ocupació

Tipus de document
:   Extracte

Descriptors 

:   * Conselleria d'Educació, Universitats i Ocupació

Extracte de la Resolució de 5 de març de 2024, de la Conselleria d'Educació, Universitats i Ocupació, per la qual es convoquen les subvencions per al foment del valencià en l'àmbit dels mitjans de comunicació en les modalitats de premsa escrita no diària i mitjans de comunicació en línia del programa B. [2024/2292]  
BDNS (identif.): 747621.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/747621)  
  
Primer. Entitats beneficiàries  
Empreses privades que siguen propietàries d'algun mitjà de comunicació de les modalitats d) i e) de la categoria de mitjans de comunicació del programa B) de l'article 4 de l'ordre de bases. Totes aquestes entitats han de complir els requisits de l'article 3.1 de l'ordre de bases.  
  
  
Segon. Objecte  
Convocar la concessió de subvencions, en règim de concurrència competitiva, per a la promoció, el foment i l'ús del valencià en l'àmbit dels mitjans de comunicació, en les modalitats de premsa escrita no diària i dels mitjans de comunicació en línia del programa B: parcialment en valencià per a 2024.  
  
Tercer. Bases reguladores  
Ordre 6/2021, de 22 de febrer, de la Conselleria d'Educació, Cultura i Esport, per la qual es van aprovar les bases reguladores per a la concessió de subvencions dirigides al foment del valencià en l'àmbit dels mitjans de comunicació i publicacions privats i agències de notícies (DOGV 9028, 25.02.2021). Posteriorment, es va publicar una correcció d'errors en el DOGV número 9044, de 18 de març de 2021.  
  
Quart. Quantia  
L'import global màxim que podrà assignar-se en concepte de subvencions per a aquesta convocatòria serà de 720.000 euros. L'import de les ajudes anirà a càrrec de la línia S0439, «Ajudes a l'emissió en valencià en mitjans de comunicació social», de l'aplicació pressupostària G09411808.422D00.4 del pressupost de 2024 de la Generalitat.  
  
Programes, categories i modalitats i distribució econòmica  
Les ajudes van dirigides a subvencionar els programes, categories i modalitats següents amb la distribució de crèdit que es descriu:  
Programa B: parcialment en valencià.  
Categoria de mitjans de comunicació.  
Modalitats:  
- Premsa escrita no diària: 250.000 euros.  
- Mitjans de comunicació en línia: 470.000 euros.  
  
Quint. Termini de sol·licitud  
El termini de presentació de sol·licituds serà de deu dies hàbils a partir de l'endemà de la publicació de la convocatòria en el Diari Oficial de la Generalitat Valenciana.  
  
València, 5 de març de 2024. El conseller d'Educació, Universitats i Ocupació: José Antonio Rovira Jover.